Shalom ja tervetuloa Lähi-itä aikajanalla -sarjan pariin.
Seurassani on veli Kristuksessa ja ystäväni Amir Tsarfati. Mitä kuuluu?
Shalom. Hyvää, kiitos.
Kiitos Herralle. Aloitetaanko rukouksella?
Pyydetään Herraa liittymään meidän ja katsojien seuraan, -
niin että keskustelussamme palvelisimme Häntä -
ja kaikki sanamme ovat Hänen sanojaan eikä omiamme.
Aamen. Isä, kiitämme Sinua siitä, -
että saamme olla lapsiasi, -
nauttia huolenpidostasi ja tietää, että Sinä hallitset kaikkea.
Kiitos, että meillä on Sinun Sanasi, jotta voimme ymmärtää suunnitelmiasi.
Ilmoitat alusta asti, mitä tuleva on, ja ammoin, mitä ei ole vielä tapahtunut.
Kiitos, että lapsinasi meillä on tärkein resurssi, -
jotta voimme ymmärtää, mitä ympärillämme tapahtuu.
Kiitos Sanastasi, lupauksistasi ja lohdutuksestasi lapsillesi.
Avaa sydämemme silmät näkemään Sanasi ihmeet.
Israelin Pyhän Jeshua haMashiachin nimessä rukoilemme, aamen.
Aloitetaanpa rohkaisun Psalmilla.
Mennään sen jälkeen aiheisiimme.
Aloitetaan Psalmilla 133.
Luen sen hepreaksi. Jatka sinä englanniksi.
Sen jälkeen keskustelemme mm. Euroopan energiakriisistä -
ja sen vaikutuksista Lähi-itään, erityisesti Israeliin.
Aloitetaan tällä ja mennään sen jälkeen eteenpäin.
Psalmi 133: "Matkalaulu; Daavidin virsi.
Katso, kuinka hyvää ja suloista on, että veljekset sovussa asuvat!
Se on niinkuin kallis öljy pään päällä, jota tiukkuu partaan ―
Aaronin partaan, jota tiukkuu hänen viittansa liepeille.
Se on niinkuin Hermonin kaste, joka tiukkuu Siionin vuorille.
Sillä sinne on Herra säätänyt siunauksen, elämän, ikuisiksi ajoiksi."
"Matkalaulu; Daavidin virsi.
Katso, kuinka hyvää ja suloista on, että veljekset sovussa asuvat!
Se on niinkuin kallis öljy pään päällä, jota tiukkuu partaan ―
Aaronin partaan, jota tiukkuu hänen viittansa liepeille.
Se on niinkuin Hermonin kaste, joka tiukkuu Siionin vuorille.
Sillä sinne on Herra säätänyt siunauksen, elämän, ikuisiksi ajoiksi."
Aamen. Ennen kuin menemme energia-asioihin, -
tahtoisin kuulla näkemyksesi Venäjän päätöksestä -
laatia päätöslauselmaluonnos YK:n turvallisuusneuvostolle.
Sen aiheena on Israelin oletettu isku aiemmin tässä kuussa -
Damaskoksen kansainväliselle lentokentälle.
Molemmat kiitotiet saivat yhteensä kolme osumaa.
Heti sen jälkeen Venäjä, Syyria, Iran ja muut -
tuomitsivat Israelin suoraan.
Venäjän ja Israelin asevoimilla on mekanismi konfliktien välttämiseksi -
Israelin operaatioiden yhteydessä.
Israelin puolustusvoimat ei ole ilmoittanut olleensa iskujen takana.
Venäläiset ryhtyivät toimiin ja päättivät julkisesti -
tulla esiin ja syyttää teosta Israelia.
Lisäksi se yritti saada kansainvälisiä elimiä tuomitsemaan Israelin.
Se on merkki muutoksesta. Mitä ajattelet tästä asiasta?
Minun näkökulmastani Venäjä on aina ollut...
ja puhun nyt johtajista, en kansalaisista.
Johtajat ovat keskittyneet intresseihin.
Tällä hetkellä heidän täytyy esiintyä -
tahona, joka huolehtii syyrialaisten hyvinvoinnista.
He eivät juurikaan välitä iranilaisista tai Israelin ja Iranin konflikteista.
He välittävät hallinnastaan Syyriassa.
Ymmärtääkseni Venäjä käyttää -
Israelin lentokenttäiskun aiheuttamia tuhoja -
lujittaakseen otetta alueesta.
Venäjän tutka ymmärtääkseni vaurioitui.
Korjatakseen sen Venäjä vaatii täyttä hallintaa siellä.
Heillä on omat intressinsä. He eivät halua antaa sellaista kuvaa, -
että he ovat hylänneet Lähi-idän ja Syyrian.
Venäjän täytyy esittää maailmalle tahoa, joka huolehtii Syyriasta.
Siksi se sanoo: "Olette tähän asti iskeneet iranilaisten varastoihin -
ja aseisiin, mutta tämä on siviililiikenteen kenttä."
Toki Venäjä tiesi, että kentän kautta salakuljetetaan aseita, ammuksia -
ja voimasuhteita muuttavia järjestelmiä, joita Israel ei hyväksy.
Tällä siis tahdon sanoa, että Venäjällä on kahdet kasvot.
Yksiä sen on näytettävä maailmalle, -
toisia iranilaisille ja Syyrian hallinnolle.
Tällä hetkellä isku Damaskoksen lentokentälle palvelee sen etuja.
Se yrittää hyödyntää sitä parhaalla mahdollisella tavalla -
kummallakin rintamalla, jotka sitä kohtaavat.
Olen aina sanonut, että Venäjä on ystävämme niin kauan, -
kun se ei enää ole ystävämme. Se on yksinkertaista.
Tämä ei ole samoja arvoja vaalivien maiden syvä suhde, -
kuten Israelin ja USA:n suhde. Tämä perustuu puhtaasti intresseihin -
ja siihen, miten voimme hyötyä suhteesta.
Juuri nyt Venäjä hyötyy enemmän siitä, -
että se tuomitsee Israelin, kuin siitä, että se pysyy hiljaa.
Vielä koittaa hetki, ja puhumme siitä varmaankin seuraavaksi, -
kun energia nousee suureen rooliin. Venäjä ei tule hyväksymään sitä, -
että Israelista tulee varteenotettava ehdokas -
venäläisen öljyn ja kaasun korvaajaksi Euroopassa.
Tällä hetkellä Venäjän intresseissä -
on pysyä syyrialaisten puolustajana.
Jos se tarkoittaa Israelin tuomitsemista turvallisuusneuvostossa, olkoon niin.
Minusta se on ironista.
Venäjä teurastaa ukrainalaisia ja tuhoaa Ukrainassa lentokenttiä, -
sairaaloita ja teattereita, -
vaikka niihin on hakeutunut ihmisiä suojaan.
Ja nyt se tuomitsee sen, -
että tuhoamme terroriin käytetyn infrastruktuurin.
Iskussa ei kuollut ketään. Tuli ainoastaan materiaalivahinkoja.
Tämä on ironiaa, jota vain maailma voi tarjota.
Totta, tietääksemme.
Mutta kun tämä on sanottu, -
minusta, samalla kun puhuit, täytyy pitää mielessä, -
että Venäjä on iskenyt Israeliin historiassa, 1950-luvulla, -
venäläisvalmisteisella lentokoneella -
Egyptin lipun alla.
Israel vastasi Venäjän iskuun.
Siitä asti, Neuvostoliittona tietysti, -
Moskovassa ollaan kunnioitettu -
Israelin sotilaallisia valmiuksia -
ja päättäväisyyttä, mikäli sitä uhkaa -
määrällisesti, ei välttämättä laadullisesti, suuri voima.
Mietitäänpä vielä Venäjän tilannetta Syyriassa.
Bosborinsalmi on suljettu venäläisiltä aluksilta.
Turkin ilmatila on suljettu Venäjän sotilaskoneilta.
Syyriaan lentääkseen Venäjän on näin ollen pakko -
lentää Armenian, Iranin ja Irakin kautta.
Eikö se tarjoa vipuvartta Iranille venäläisistä?
Ehdottomasti.
Venäläiset luultavasti pitävät Turkin päätöstä petoksena.
Mutta Turkilla Naton eturivin jäsenenä ei ollut muuta vaihtoehtoa.
Iranin ilmatilan varassa oleminen -
ei varmastikaan ole Venäjän mieleen, mutta niin se nyt on.
Venäjä ei halua, että se nähdään heikkona.
Maailma jo näkee Venäjän heikkona, -
sillä se on pärjännyt kehnosti tietyillä alueilla Ukrainassa.
Se ei ainakaan halua, että sen ote Lähi-idässä nähdään heikkona.
Siksi se vastaa nyt äärimmäisen aggressiivisesti.
Tämä kaikki on kytköksissä siihen, -
mitä on meneillään muualla, missä Venäjä toimii.
Eikä pidä unohtaa. Venäjä on siirtänyt Syyriasta paljon sotilaita -
Ukrainaan ja Donbasiin sekä taisteluihin siellä.
Venäjä on lukumäärällisesti kutistanut läsnäoloaan Syyriassa, -
samoin aseiden määrässä.
Sen on siis tehtävä jotain julistusten tasolla -
esimerkiksi turvallisuusneuvostossa.
Muistetaan kuitenkin, että USA torppaa -
kaikki Venäjän esitykset meitä vastaan.
Itse asiassa kaikki maat vastustavat Venäjän mitä tahansa esityksiä, -
paitsi Kiina.
En siis pelkää Venäjän lausuntoja.
Sanon vain, että Israelin tulisi kiinnittää huomiota Venäjän tekoihin.
Niitä on odotettavissa lähitulevaisuudessa.
Niin. Totta kai, kuten mainitsit, -
Venäjän maajoukot ja kyky käyttää sotaliikkeitä -
eivät ainakaan mielikuvissa ole niin vaikuttavia -
kuin jotkut ovat voineet luulla.
Silti sen maasta maahan -kyvyt ja kyberkyvyt -
sekä usean eurooppalaisen kenraalin kertoman mukaan -
sen ydinasekyky on aika vaikuttava.
Se ei vielä ole käyttänyt koko kapasiteettiaan ja kaikkia kykyjä.
Olen samaa mieltä.
Epäonnistuminen ilmaherruuden saavuttamisessa Ukrainassa -
sai heidät siirtymään ainoaan vaihtoehtoonsa, -
maasta maahan -ohjuksiin.
Venäjällä on hirviömäisiä raketteja. Olen nähnyt niiden kraattereita.
Ne ovat hirviömäisiä raketteja.
Meidän on tunnustettava, kuten sanoit, -
että Venäjän maasta maahan -ohjukset -
sekä kyber- ja ydinasekyky ovat ylivertaiset -
valtaosaan maita nähden.
On jopa arvioitu, että Venäjän ydin- arsenaali on suurempi kuin USA:n -
taktisten ydinpommien osalta.
Olen samaa mieltä. Heidän valmiuksiaan ei pidä aliarvioida.
Ja Raamattua vasten näen, -
miten raketit, joihin meidän pitää kiinnittää huomiota, lentävät vielä.
Raamattu kuvailee, että hyökkäys tulee tumma pilvi.
Se siis tulee taivaalta, ei välttämättä maata pitkin.
En niinkään pelkää venäläisten sotaliikkeitä maassa, -
mutta en aliarvioisi sen rakettikykyä, -
sillä se on suurempi kuin valtaosalla maita.
Totta. Olemassa on kuitenkin MAD-doktriini.
En nyt mene siihen, mutta jos jotakuta kiinnostaa, -
mitä MAD, molemminpuolinen varma tuho -
Venäjän ja Naton välillä, tarkoittaa, -
siihen voi tutustua omalla ajallaan.
Kun puhutaan Venäjästä ja Ukrainasta, -
vuonna 2021 Venäjältä pumpattiin maakaasua -
Gazpromin ja Nord Stream 1:n kautta, Nord Stream 2 ei valmistunut, -
oli yhteensä noin 155 miljardia kuutiometriä.
Se tietenkin johdettiin tehokkaasti Eurooppaan.
Ukrainan kriisin valossa -
ja sen tosiasian valossa, että Saksa oli hyvin riippuvainen, -
samoin suurin osa itäblokista, -
voi nähdä, että erityisesti EU etsii vaihtoehtoja.
Suurin toimittaja uusissa sopimuksissa, -
jotka ovat pitkäaikaisia sopimuksia, on Qatar.
Qatar on pieni valtio Persianlahdella.
Se ei ensinnäkään ole demokratia.
Lisäksi se on suurimpia -
tukijoita ja rahoittajia Muslimiveljeskunnalle.
Se on Turkin läheinen liittolainen -
ja kaikkien Muslimiveljeskunnan järjestöjen, -
kuten rahoittamansa Hamas-järjestön läheinen liittolainen.
Miten laajalti se, että Qatarin kanssa solmitaan eniten sopimuksia...
Toisena tulee tietysti USA -
ja kolmantena Israel Egyptin kautta. Egyptillä on infrastruktuuri -
maakaasun nesteytystä ja kuljetusta varten Eurooppaan.
Ovatko Qatar ja Venäjä tässä nyt -
eräänlaisella törmäyskurssilla, jos niin voi sanoa?
Minä tiedän, miten kaikki päättyy.
Tiedän, että lopuksi Israelista tulee suurin kolmesta.
Kuten sanoitte, Qatarilla on nyt valmiudet solmia sopimuksia.
Mutta nestekaasun tuominen Egyptistä on paljon halvempaa.
Ja se on israelilaista kaasua. Egyptillä ei ole riittävästi kaasua itselleenkään.
Kaasu, jota Egypti vie Eurooppaan, on israelilaista.
Egypti ostaa sen, nesteyttää sen ja vie Eurooppaan.
Kaasua on edullisempaa tuoda Eurooppaan Egyptistä kuin Qatarista.
Qatar on vain tilapäinen ratkaisu. Näin uskon.
Ajattelen myös, että kun ihmiset tajuavat, -
että Muslimiveljeskunnan suurimmalta tukijalta hankitaan energiaa, -
he ymmärtävät, ettei se pidemmän päälle tule toimimaan.
Mutta uskon todella, että lopuksi...
En ole huolissani Qatarin asiasta.
Uskon, että se on tilapäinen ratkaisu.
Uskon, että Euroopan komission puheenjohtajan vierailu Egyptissä -
sekä sopimuksen allekirjoittaminen Egyptin ja Israelin kanssa -
saavat maailman olemaan ihmeissään.
Uskon myös, ettei se olisi toteutunut -
ilman Persianlahden maiden, kuten Saudi-Arabian, hiljaista hyväksyntää.
Saudit eivät ole ihastuneita Qatariin.
Pidetään mielessä myös, -
että Mohammed bin Salmanin asema Saudi-Arabiassa on nousemassa, -
samoin osakkeiden arvo Saudi-Arabiassa.
Ja nythän USA:n presidentti vastoin kaikkia kampanjalupauksiaan -
matkustaa Saudi-Arabiaan ja tapaa Mohammed bin Salmanin.
Se kaikki osoittaa, että Ukrainan sota muutti kaiken.
Talous ja intressit painavat enemmän kuin ideologia.
Ja tulemme näkemään, -
että Eurooppa tulee yhä riippuvaisemmaksi -
Israelin ja Egyptin kaasusta, -
sillä sitä on helposti saatavilla ja se on edullista.
Uskon, että Israelin tarjoama hinta on alhaisempi -
kuin Qatarin hallinnon tarjoama hinta.
Euroopan täytyy lopuksi valita itselleen taloudellisesti paras vaihtoehto.
Maailmaan tulee taantuma. Amerikkaan, Isoon-Britanniaan -
ja Länsi-Eurooppaan tulee taantuma. Jokainen dollari on nyt tärkeä.
Jos talvea vasten voidaan saada halpaa lämmityskaasua, sitä ostetaan.
Qatar voi siis olla vaihtoehto nyt, mutta ei kovin kauan.
Aivan, mutta kun mietitään määriä, -
kuten äsken sanoin, 155 miljardia kuutiometriä vuonna 2021, -
Israel allekirjoitti yhteisymmärryspöytäkirjan -
Euroopan komission puheenjohtaja van der Leyenin kanssa -
ja tietenkin egyptiläisen osapuolen kanssa.
Siinä sovitaan, että vienti Israelista Egyptin kautta Eurooppaan -
kasvaa 5:stä 7 miljardiin kuutiometriin vuoden loppuun mennessä -
ja mahdollisesti kaksinkertaistuu vuonna 2023.
Vipuvoima, jota Venäjällä oli Eurooppaan, -
ei koskenut koko Eurooppaa.
Se koski erityisesti tiettyjä maita, kuten Saksaa, -
joka on merkittävä maa EU:ssa.
Mutta kyky kuljettaa sellaiset määrät -
LNG-kaasua, nesteytettyä maakaasua, -
vaatii loppu viimeksi merkittävän infrastruktuurin rakentamista.
Ja on aika uskaliasta luottaa siihen, -
että tilanne Lähi-idässä säilyy vakaana infrastruktuurin ylläpitämiselle.
Pidätkö tätä tilanteena, jossa voimme -
nähdä tiettyjä turvallisuustakuita? Israelin merenalaiset kaasuesiintymät -
ovat toki 45-prosenttisesti amerikkalaisomistuksessa.
Myös amerikkalaisilla on tässä intressinsä.
Totta. Ensinnäkin ajattelen, -
että tällä hetkellä kaasu kuljetetaan Egyptistä laivoilla eikä putkea pitkin.
Se muuttuu. - Pelkästään laivoilla.
Mutta uskon, että Eurooppa on tällä hetkellä...
Muista, mitä sanoin. Ideologiaa ollaan nyt sysäämässä syrjään.
Todellisuus on nyt iskemässä Eurooppaa vasten kasvoja.
Ja kuulin juuri eilen, -
että saksalaiset ovat avaamassa hiilivoimaloita uudelleen.
He ymmärtävät, että millaisen sopimuksen he solmivatkin -
Egyptin tai Qatarin kaasusta, se ei tule ikinä riittämään, -
jos he haluavat irti venäläisestä kaasusta.
Heidän on pakko palata vanhoihin energiamuotoihin.
Auttaako se sitten? En tiedä.
Israelin, Egyptin ja eurooppalaisten sopimuksessa luvataan -
toimitusten kasvattamisesta vähitellen tästä vuodesta ja vuodesta 2023 -
vuoteen 2030 ja vuoteen 2050.
Sopimus kattaa erittäin pitkän ajan.
Venäläiset eivät ole siitä iloisia.
He ymmärtävät, että kasvatamme sitä vuosi vuodelta.
Sopimus ei pääty parin vuoden päästä.
Se ulottuu vuoteen 2030 ja mahdollisesti vuoteen 2050.
Uskon, että tuleva sota Israelissa on energiasota.
Uskon todella, että tämä on koukku Roosin leuassa, -
niin kuin Hesekiel 38 kuvailee.
Keskustelut merenalaisesta putkesta ovat totta kai käynnissä.
Putki kulkisi Israelista Kyprokseen ja Kreikkaan -
ja vuoroin myös Turkin yksinomaisen talousvyöhykkeen kautta.
Näin Turkki saisi tietyn määrän rojalteja, -
niin ettei Turkin ja Kreikan välille tule enempää kiistaa.
Jos putki rakennetaan vain Kyproksen ja Kreikan kautta, -
siitä syntyy aika merkittävä haaste.
Qatar käy jo nyt propagandataistelua Israelia vastaan -
Al Jazeera -televisioyhtiönsä kautta.
On aika ironista, että kaikilla muilla hallintojen omistamilla kanavilla -
on selvästi merkintä, josta käy ilmi, että kyseessä on valtion kanava.
Al Jazeera on ainoita, joilla ei näy merkintää Twitterissä tai muualla.
Se satsaa aika raskaasti intressialueille.
Näemme kuitenkin, että Saksan Hampuriin -
ollaan rakentamassa nestekaasusiiloja.
Lisäsiiloja ollaan rakentamassa myös Alankomaihin -
ja myös Saksaa varten Rotterdamissa ja Groningenissa -
Hampurin sataman lisäksi.
Painopiste siis siirtyy siihen entistä enemmän.
Euroopan nestekaasuinfrasta iso osa on Gazpromin ja Venäjän omistamaa.
Asiaan liittyy paljon juridisia seikkoja.
Eurooppa ei pääse kokonaan eroon Venäjästä.
Mitä voisit sanoa rohkaisuksi näin ohjelman lopussa?
Tiedämme, että Jumala hallitsee.
Hän on suunnitellut kaiken jo edeltä.
Istun tässä, ja olen hymyillyt läpi koko ohjelman, -
vaikka puhumme vakavista aiheista.
Hymyilen, koska kaikki, mistä puhumme....
Puhumme ajankohtaistapahtumista, -
mutta Raamattuun uskovina olisimme voineet puhua niistä 20 vuotta sitten.
Nyt puhumme Raamattuun uskovina ajankohtaistapahtumista.
20 vuotta sitten olisimme voineet puhua vain Raamattuun uskovina.
Jutuillemme olisi luultavasti naurettu.
Kaikki, mitä Raamattu ilmoittaa, tulee tapahtumaan.
Se voi joistakuista kuulostaa mielikuvitukselliselta tänään, -
mutta huomenna se on todellisuutta. Se on uskovan etu.
Herra sanoo Jes. 46:ssa, että Hän ilmoittaa alusta asti, mitä on tuleva.
Hänen Sanansa on parasta ottaa todesta. Jumalalla on kaikki valta.
Profetian tarkoitus ei ole pelotella vaan valmistella.
Keskustelemme tästä lisää ensi kuussa.
Mitä voimme rukoilla uskovina? Ohjelma-aikaa on vielä noin minuutti.
Pyydän aina rukouksia vainottujen veljien ja sisarten puolesta -
Lähi-idässä, Iranissa, Syyriassa, -
Irakissa ja muualla, Israelissakin.
Meidän Kristus-ruumiissa tulee kantaa toinen toistamme rukouksin -
ajassa, josta tulee aina vain vaikeampaa. Tulee lama, kuten sanoit.
Aivan. Rukoillaan, että ihmiset kohtaavat Jeesuksen omakohtaisesti -
ja sitten rakastuvat Sanaan ja ymmärtävät sitä.
Rukoillaan, että he saavat Pyhän Hengen -
selittämään heille Sanaa ja antamaan rauhaa ja lohdutusta.
Pyhä Henki on Puolustaja, jonka Jeesus lupasi lähettää Isän luota.
Meillä on lohdun, ilon ja rauhan lähde.
Meidän tulee ottaa se, omistaa se ja tunnustaa sen olemassaolo.
Uskonto ei ikinä ole ollut vastaus.
Suhde Jumalaan on ollut. On vain yksi tie.
Ylistys Herralle. Amir, kiitos, että olit mukana.
Ohjelma-aikamme päättyy tähän. Jätetään loput seuraavaan jaksoon.
Jumalan siunausta! Nähdään taas pian!
Kiitos myös veljillemme ja sisarillemme, jotka tätä katsoivat.
Rukoilkaa rauhaa Jerusalemille ja pelastusta Israelille. Shalom!
Suomennos: Marianne Tenetz